2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ
รวมทั้งลักษณะการประกอบธุรกิจที่ผ่านมา

บริษัทฯ เริ่มก่อตั้งขึ้นมาในรูปของบริษัทจำกัด โดยจดทะเบียนบริษัท เมื่อวันที่ 15 พฤศจิกายน 2521
มีทุนจดทะเบียนเริ่มแรกจำนวน 22 ล้านบาท และในปัจจุบันบริษัทฯ มีทุนจดทะเบียนและทุนชำระแล้ว
125 ล้านบาท

ต่อมาเมื่อวันที่ 10 มกราคม 2535 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย และจดทะเบียนเป็นบริษัทมหาชนจำกัด
เลขทะเบียน บมจ.353 เมื่อวันที่ 1 เมษายน 2537 โดยใช้ ชื่อภาษาไทยว่า “ บริษัท
โรงพยาบาลเอกชล จำกัด (มหาชน) ”

ชื่อภาษาอังกฤษว่า “ Aikchol Hospital Public Company Limited ”

บริษัทฯ ประกอบธุรกิจสถานพยาบาล ให้บริการรักษาโรคทั่วไป ( General Hospital )
ทั้งผู้ป่วยในและผู้ป่วยนอก ตลอด 24 ชั่วโมง ซึ่งเมื่อวันที่ 16 กุมภาพันธ์ 2543 บริษัทฯ
ได้ขึ้นทะเบียนรับรองระบบคุณภาพมาตรฐานสากล ISO 9002 จากบริษัท BVQI

วันที่ 19 เมษายน 2544 ทางบริษัทฯ ทำการเปิดคลินิกในนาม “ อมตะเอกชลคลินิก ”
ในนิคมอุตสาหกรรมอมตะนคร เพื่อเปิดบริการขยายการรักษาพยาบาลไปสู่พื้นที่นอกปริมณฑล
ตลอดจนอำนวยความสะดวกให้กับบริษัทคู่สัญญาซึ่งอาจอยู่รอบนอก
ไม่สะดวกที่จะเดินทางเข้ามาในเมือง สำหรับในการลงทุน คลินิกขนาดเล็กนี้
เป็นการเช่าพื้นที่เพื่อเปิดบริการสถานพยาบาล
โดยมีกำหนดระยะเวลาการเช่าก็เสมือนเป็นกลยุทธ์การตลาดอีกอย่างหนึ่ง
ด้วยต้นทุนที่ต่ำกว่าการเปิดโรงพยาบาล
แต่สามารถให้การรักษาพยาบาลเบื้องต้นให้กับประชากรได้อีกกลุ่มหนึ่ง

ประมาณเดือนตุลาคม ‘ 2544 เป็นต้นมา ทางบริษัทฯ
ได้อยู่ระหว่างเตรียมความพร้อมเพื่อขอการรับรองคุณภาพโรงพยาบาล ( Hospital
Accreditation : HA ) จากสถาบันพัฒนาและรับรองคุณภาพโรงพยาบาล (พรพ.)
สังกัดกระทรวงสาธารณสุข โดยทางบริษัทฯ
ตั้งเป้าหมายว่าจะได้การรับรองคุณภาพโรงพยาบาลภายในปี 2545

(2) ภาพรวมการประกอบธุรกิจของบริษัทฯ ดำเนินงานอยู่ในปัจจุบัน

ภาพรวมของเศรษฐกิจในปี 2544 ไม่ได้เปลี่ยนแปลงไปจาก 1-2 ปีก่อนมากนัก
จากที่รัฐบาลชุดปัจจุบันพยายามผลักดันให้มีแรงกระตุ้นของเศรษฐกิจที่ดีขึ้น
ก็ต้องประสบกับผลกระทบจากวินาศกรรมในประเทศสหรัฐอเมริกา
และตามด้วยประเทศญี่ปุ่นซึ่งก็มีแนวโน้มการขยายตัวที่ลดลงส่งผลให้ภาวะเศรษฐกิจของประเทศไทยซึ่งต้องพึ่งพาการส่งออกค่อนข้างมากมีแนวโน้มที่จะชะลอตัวลงอย่างมากเช่นกันโดยพิจารณาได้จากตัวเลขการขยายตัวเหลือเพียงร้อยละ
1.8 เท่านั้น

ในเดือนเมษายน 2545 ก็จะเป็นเวลาครบ 1 ปีที่ทางบริษัทฯ ได้ทำการเปิดคลินิกในนาม “
อมตะเอกชลคลินิก ” ในนิคมอุตสาหกรรม
จำนวนผู้ป่วยนอกที่มาใช้บริการก็ได้เพิ่มขึ้นแต่อัตรายังไม่เพียงพอที่จะลดต้นทุน
และก่อให้เกิดกำไรในขณะนี้ สาเหตุหนึ่งคือ
ในนิคมอุตสาหกรรมนี้เป็นพื้นที่ที่เหมาะกับการขยายงานทางด้านการผลิตอุตสาหกรรมส่งออก
แต่การส่งเสริมการลงทุนผ่าน BOI ใน 5
เดือนแรกของปีลดลงทั้งจำนวนกิจการและวงเงินลงทุนซึ่งสะท้อนให้เห็นว่าแนวโน้มการลงทุนในอนาคตไม่ค่อนสดใสเท่าใดนัก
อย่างไรก็ตามในนิคมอุตสาหกรรมนี้ยังมีกิจการธุรกิจอื่นที่ยังดำเนินการก่อสร้างอยู่
ซึ่งในอนาคตบริษัทฯ หวังว่า บริษัทฯ จะได้กลุ่มลูกค้าจากประเภทธุรกิจอื่น
ซึ่งไม่เกี่ยวกับภาคอุตสาหกรรมหนักมาเป็นลูกค้า

เนื่องจากธุรกิจโรงพยาบาลเป็นธุรกิจที่ให้บริการในด้านการรักษาพยาบาล
ส่วนหนึ่งก็อาจเป็นไปได้ที่มีเป้าหมายที่จะรองรับการมาใช้บริการของนักท่องเที่ยว
แต่ทางผู้บริหารก็ได้วางนโยบายที่จะดูแลการรักษาพยาบาลให้กับประชาชนคนไทยด้วยกันให้ดีที่สุดเท่าที่จะทำได้
ประกอบกับในครึ่งปีแรกได้เกิดการระบาดของโรคไข้เลือดออกทั่วประเทศ
แต่ระบาดมากที่สุดทางภาคตะวันออกและภาคกลาง
ทางโรงพยาบาลเอกชลได้มีโอกาสดูแลและให้การรักษาผู้ป่วยด้วยโรคระบาดนี้เป็นจำนวนมาก
จึงทำให้มีส่วนช่วยให้อัตราของผู้มาใช้บริการเพิ่มขึ้นเกือบตลอดปี
ประกอบกับโรงพยาบาลเอกชลมีศักยภาพพร้อมด้วยแพทย์ผู้เชี่ยวชาญ
และทีมงานด้านพยาบาลที่ได้ผ่านการอบรมมาตลอดเวลา

ในขณะเดียวกับนโยบายหลักประกันสุขภาพทั่วหน้า เป็นนโยบายหลักที่รัฐบาลได้นำนโยบาย 30
บาทรักษาทุกโรคมาปฏิรูปการจ่ายค่ารักษาพยาบาล ซึ่งมีการประกาศใช้เมื่อวันที่ 1 ตุลาคม 2544
โดยมีการเปลี่ยนรูปแบบการจ่ายเงินค่ารักษามาเป็นระบบประกันสุขภาพและระบบสวัสดิการ
แต่ทางโรงพยาบาลเอกชลมิได้ร่วมโครงการดังกล่าว เนื่องจากเป็นนโยบายของบริษัทฯ
ที่ต้องการจะให้โรงพยาบาลของรัฐได้เป็นผู้บุกเบิกโครงการนี้อย่างเต็มที่
และมีการประเมินผลการตอบรับจากผู้มาใช้บริการได้ทั่วถึงก่อน
ทั้งนี้หากต้องมีการแก้ไขจุดอ่อนหรือพัฒนางานบริการของระบบนี้ครบแล้วก็ต้องขึ้นอยู่กับการตอบรับและยินยอมของผู้มาใช้บริการรักษาพยาบาลทุกคนด้วย

ภาวะเศรษฐกิจของไทยในปี 2544 และอาจคาบเกี่ยวไปถึงครึ่งแรกของปี 2545
ยังมีความเสี่ยงในหลายด้าน และอาจทำให้เศรษฐกิจขยายตัวในระดับต่ำ ในระดับ 1-2% ในปีนี้
และ 2-3 %
ในปีหน้าซึ่งการเติบโตในระดับนี้ไม่เพียงพอที่จะทำให้ระบบเศรษฐกิจของประเทศขับเคลื่อนไปด้วยตัวเอง
จำเป็นต้องพึ่งพารัฐบาลเข้ามาช่วยกระตุ้น และทางบริษัทฯ
ก็จะรอติดตามผลของนโยบายและมาตรการของรัฐบาล เพื่อวิเคราะห์และวางแผนงานของบริษัทฯ
อย่างปลอดภัยและมั่นใจต่อไป อย่างไรก็ตามทางบริษัทฯ
ก็ยังคงนโยบายที่จะบริหารงานด้วยความไม่ประมาทควบคุมค่าใช้จ่ายอย่างเหมาะสม

(3) สัดส่วนรายได้ของบริษัทฯ

  ------------------- ------- --------- ------- -------- ------- --------- ------- -------- ------- --------- ------- --------
                                                                                                                      

                      พันบาท             ร้อยละ            พันบาท             ร้อยละ            พันบาท             ร้อยละ   

  ยาและวัสดุภัณฑ์                 106,983           29.66            89,372            29.41            78,831            28.13

  รังสีวินิจฉัย                    16,321            4.52             14,246            4.69             12,782            4.56

  พยาธิวิจัย                     28,418            7.88             24,030            7.91             20,220            7.22

  ศัลยกรรม                     19,557            5.42             15,526            5.11             14,646            5.23

  สูติกรรม                      606               0.17             810               0.27             462               0.16

  กายภาพบำบัด                  1,030             0.29             946               0.31             925               0.33

  โภชนาการ                    9,561             2.65             7,114             2.34             6,102             2.18

  ค่าห้อง                       41,284            11.44            32,428            10.67            28,679            10.24

  ค่าบริการ                     20,260            5.62             12,440            4.09             10,156            3.62

  ค่ารักษา                      80,622            22.35            69,973            23.02            63,566            22.69

  วัสดุทั่วไป                     24,275            6.73             22,923            7.54             20,668            7.38

  อื่นๆ                         11,809            3.27             14,113            4.64             23,146            8.26

  รวม                         360,726           100.00           303,921           100.00           280,183           100.00
  ------------------- ------- --------- ------- -------- ------- --------- ------- -------- ------- --------- ------- --------

(4) เป้าหมายการดำเนินธุรกิจ (Goal) ที่ผู้บริหารของบริษัทฯ มุ่งหวังไว้ในระยะเวลา 3-5
ปีข้างหน้า

- ไม่มี -